ഇന്ത്യന് നാവികസേനയെ ഇനി തിരുവനന്തപുരം സ്വദേശി വൈസ് അഡ്മിറല് ആര് ഹരികുമാര് നയിക്കും ഡല്ഹി: ഇന്ത്യന് നാവികസേനയുടെ തലപ്പത്തേക്ക് തിരുവനന്തപുരം സ്വദേശി എത്തുന്നു. നാവികസേന വൈസ് അഡ്മിറല് ആര്.ഹരികുമാറിനെ അടുത്ത സേനാ മേധാവിയായി കേന്ദ്രസര്ക്കാര് നിയമിച്ചു. നിയമനം സംബന്ധിച്ച ഔദ്യോഗിക ഉത്തരവ് പുറത്തിറങ്ങിയിട്ടുണ്ട്. നിലവിലെ സേനാ മേധാവിയായ അഡ്മിറല് കരംബീര് സിംഗ് വിരമിക്കുന്ന മുറയ്ക്ക് നവംബര് മുപ്പതിന് ഹരികുമാര് നാവികസേനയുടെ കപ്പിത്താനായി ചുമതലയേല്ക്കും, തിരുവനന്തപുരം പട്ടം സ്വദേശിയായ ഹരികുമാര് 1983ലാണ് ഇന്ത്യന് നാവികസേനയുടെ ഭാഗമാകുന്നത്. ഐഎന്എസ് വിരാട്, ഐഎന്എസ് റണ്വീര് തുടങ്ങിയ യുദ്ധക്കപ്പലുകളുടെ കമാന്ഡറായി അദ്ദേഹം പ്രവര്ത്തിച്ചിട്ടുണ്ട്.